Diari Oficial de la Generalitat Valenciana


Sumari del DOGV 7776, del 06-05-2016 (2016/3182)

RESOLUCIÓ de 5 de maig de 2016, de la Conselleria d'Educació, Investigació, Cultura i Esport, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7776

Data del DOGV
:   06-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3182


Data del document
:   05-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 5 de maig de 2016, de la Conselleria d'Educació, Investigació, Cultura i Esport, per la qual es resolen els expedients d'incorporació, modificació i pròrroga dels convenis i concerts educatius d'Educació Infantil, educació especial, Educació Primària, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior. [2016/3182]  
Els expedients d'incorporació, modificació i pròrroga dels convenis i concerts educatius han estat incoats d'ofici o a instància dels titulars dels centres docents, segons el que estableix el Reial Decret 2377/85, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27.12.1985); l'Ordre 7/2013, de 30 de gener, de la Conselleria d'Educació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013); l'Ordre 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit i l'annex I de l'Ordre 7/2013 per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 7454, 30.01.2015); la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes que han de subscriure els centres privats concertats, segons el que disposa l'Ordre 3/2015, de 28 de gener (DOCV 7482, 10.03.2015); la Resolució de 8 d'abril de 2015, de la Conselleria d'Educació, Cultura i Esport, per la qual es publica la relació de centres privats concertats afectats per la modificació de l'article 18 i 21 de l'Ordre 3/2015, de 28 de gener, de la Conselleria d'Educació, Cultura i Esport (DOCV 7502, 10.04.2015); les Instruccions de 26 de gener de 2016, de la Direcció General de Política Educativa i de la Direcció General de Centres i Personal Docent, sobre criteris generals per a la modificació de la composició per unitats, llocs de treball i altres característiques, en centres de titularitat de la Generalitat que imparteixen Educació Infantil (2n cicle), d'Educació Primària i educació especial, i per a la modificació del nombre d'unitats concertades en centres privats concertats, per al curs 2016-2017; Resolució de 6 d'abril de 2016, del director territorial d'Educació, Investigació, Cultura i Esport d'Alacant, per la qual s'estableix la relació d'alumnes/professors per unitat escolar a què fa referència l'article 16 del Reglament de normes bàsiques sobre concerts educatius, per al curs escolar 2016-2017, en l'àmbit competencial de la província d'Alacant; Resolució de 6 d'abril de 2016, del director territorial d'Educació, Investigació, Cultura i Esport de Castelló, per la qual s'estableix la relació d'alumnes/professors per unitat escolar a què fa referència l'article 16 del Reglament de normes bàsiques sobre concerts educatius, per al curs escolar 2016-2017, en l'àmbit competencial de la província de Castelló; Resolució de 6 d'abril de 2016, del director territorial d'Educació, Investigació, Cultura i Esport de València, per la qual s'estableix la relació d'alumnes/professors per unitat escolar a què fa referència l'article 16 del Reglament de normes bàsiques sobre concerts educatius, per al curs escolar 2016-2017, en l'àmbit competencial de la província de València.  
S'han contemplat les consignacions pressupostàries existents en les línies de subvenció, previstes en els vigents pressupostos de la Generalitat, per al finançament amb fons públics dels ensenyaments que s'han d'impartir en els centres docents acollits al règim de convenis i concerts educatius, així com el que estableix la disposició addicional trenta-cinc de la Llei 11/2015, de 29 de desembre, de Pressupostos de la Generalitat per a l'exercici 2016 (DOCV 7689, 31 de desembre). A aquest efecte, la Conselleria d'Educació, Investigació, Cultura i Esport va elevar proposta al Consell, que amb l'Acord de 29 d'abril de 2016 va autoritzar que el nombre màxim d'unitats que es poden concertar en el curs 2016-2017 no excedisca, amb caràcter global, el nombre d'unitats concertades en el curs 2015-2016.  
En les direccions territorials competents en matèria educativa s'han tramitat els expedients de sol·licitud. La Inspecció d'Educació i els directors territorials han emés els informes i les propostes preceptius, així com les comissions territorials de concerts, en l'àmbit de les seues competències.  
La direcció general competent després, si escau, de l'audiència prèvia als interessats, ha elevat la proposta corresponent de data 4 de maig de 2016.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE 159, 4 de juliol); la Llei Orgànica 2/2006, de 3 de maig, d'Educació (BOE 106, 4 de maig); Llei Orgànica 8/2013, de 9 de desembre, per a la millora de la qualitat educativa (BOE 295, 10 de desembre); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE 36, d'11 de febrer); Llei 11/2015, de 29 de desembre, de Pressupostos de la Generalitat per a l'exercici 2016 (DOCV 7689, 31 de desembre); l'Acord del Consell de 29 d'abril de 2016, i l'Ordre 7/2013, de 30 de gener, de la Conselleria d'Educació, Cultura i Esport.  
  
Per tot això, vista la proposta del director general de Centres i Personal Docent de data 4 de maig de 2016 i de conformitat amb aquesta, d'acord amb el que preveu l'article 7 del Reial Decret 2377/1985, i en exercici de les atribucions conferides per l'article 28, de la Llei 5/1983, de 30 de desembre, del Consell i l'article 4 del Decret 155/2015, de 28 de setembre, del Consell (DOCV 7620, 8 de setembre), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits en l'acord del Consell de 29 d'abril de 2016, resolc:  
  
  
Primer. Resolució  
Estimar o desestimar, segons el que estableix per a cada un dels casos que figuren en els annexos de la present resolució, les sol·licituds formulades pels titulars dels centres i les modificacions tramitades d'ofici sobre les matèries següents:  
1. Incorporació al règim de concerts educatius.  
2. Pròrroga dels concerts educatius provisionals subscrits al seu dia entre els centres i la conselleria competent en matèria educativa.  
3. Modificacions per alteració del nombre d'unitats.  
Tot això referit a les etapes o els nivells, el nombre d'unitats expressades i pels motius que s'indiquen en els annexos a què es refereix l'apartat nové de la present resolució.  
En els annexos, pel que fa a l'etapa de Batxillerat, es diferencien les unitats convencionals i les mixtes. S'entendrà per unitat mixta aquella que agrupe alumnat de més d'una modalitat de Batxillerat i que es podrà desdoblar en les assignatures corresponents a cada modalitat. Pel que fa a les unitats d'educació especial, suport a la integració, tant d'Educació Infantil i Primària com d'Educació Secundària, es diferencien les unitats convencionals i les corresponents a mitja jornada.  
  
En els dos casos, el finançament d'aquestes unitats s'estableix en els mòduls econòmics de distribució de fons públics per a sosteniment de centres concertats de la Llei 11/2015, de 29 de desembre, de Pressupostos de la Generalitat per a l'exercici 2016.  
  
Segon. Data d'efectes dels convenis o concerts  
D'acord amb el que preveu l'article 18 de l'Ordre 7/2013, de 30 de gener, els convenis o concerts educatius que es formalitzen per aprovació de la present resolució tindran efectes:  
1. Els concerts educatius d'Educació Primària des de l'inici del curs 2016-2017 fins a la fi del curs 2018-2019.  
2. Els concerts educatius d'Educació Infantil (segon cicle), educació especial, Educació Secundària Obligatòria, Formació Professional Bàsica, Batxillerat i Formació Professional de grau mitjà i grau superior, des de l'inici del curs 2016-2017 fins a la fi del curs 2016-2017.  
  
En el cas de les unitats que es concerten amb caràcter provisional, i d'acord amb el que estableix l'article 20 de l'Ordre 7/2013, de 30 de gener, els seus efectes seran exclusivament per al curs 2016-2017.  
  
Tercer. Concerts de Formació Professional  
1. Els concerts dels ensenyaments postobligatoris de Formació Professional es regularan d'acord amb el que estableixen l'article 36 i la disposició addicional tercera de l'Ordre 7/2013, de 30 de gener. Les unitats per a les quals s'aprova el concert seran, per a cada centre i cicle, les que s'expressen en els annexos a què es refereix l'apartat nové de la present resolució, sempre que després de la comprovació prèvia de la Inspecció educativa, a la finalització del procés de matrícula, els grups s'hagen constituït, respectant la ràtio mínima que s'estableix en l'ordre esmentada. El titular del centre serà responsable del compliment del requisit en el moment de la signatura del concert, i el seu incompliment serà causa d'extinció del concert educatiu. Tot això de conformitat amb els articles 16 i 47.h del Reial Decret 2377/1985, de 18 de desembre. Les unitats que no arriben al nombre mínim d'alumnes previst en la disposició addicional tercera de l'Ordre 7/2013, de 30 de gener, no es consideraran concertades ni constaran en el document que calga signar corresponent. Això suposarà, si cal, la modificació del concert que tingueren subscrit en l'any de la renovació general i fins a la següent renovació general. En aquest cas, la direcció general competent en centres docents iniciarà l'expedient de reducció d'unitats corresponent. La direcció general competent en centres docents, prèvia audiència a l'interessat, d'acord amb el que disposa l'article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, elevarà la corresponent proposta al conseller o consellera de la conselleria competent en matèria d'educació qui dictarà la resolució efectiva final que serà publicada. Tot això de conformitat amb el que estableix l'article sisé de l'Ordre 7/2013, de 30 de gener.  
  
2. Els concerts dels ensenyaments de Formació Professional Bàsica es regularan d'acord amb el que estableix l'article 37 de l'Ordre 7/2013, de 30 de gener.  
3. En previsió que les unitats no arriben al mínim d'alumnes determinat en la normativa vigent finalitzat el procés de matriculació, en els centres amb ensenyaments de Formació Professional de cicles formatius de grau mitjà, grau superior o Formació Professional Bàsica, els titulars o les titulars dels centres han de:  
3.1. Posar en coneixement de les famílies que presenten sol·licitud de matrícula, en nom del dret a la informació d'aquestes, la possible pèrdua de la unitat concertada en cas que no s'arribe a la ràtio mínima determinada en la disposició addicional tercera de l'Ordre 7/2013, de 30 de gener i l'article 37 de la mateixa ordre.  
3.2. Comunicar per escrit a la direcció territorial competent, i en el termini de 10 dies naturals comptats a partir de la data de finalització del període de matriculació, les unitats que no es posen en funcionament per falta d'alumnat, o que tinguen un nombre d'alumnes matriculats inferior a la ràtio mínima determinada en la disposició addicional tercera de l'Ordre 7/2013, de 30 de gener i l'article 37 de la mateixa ordre.  
  
Tot això sense perjudici de les comprovacions que ha de realitzar la inspecció educativa.  
  
Quart. Concerts de Batxillerat  
Els concerts dels ensenyaments postobligatoris de Batxillerat es regularan d'acord amb el que estableix la disposició addicional quarta de l'Ordre 7/2013, de 30 de gener.  
Les unitats per a les quals s'aprova el concert seran, per a cada centre i curs, les que s'expressen en els annexos a què es refereix l'article nové de la present resolució, sempre que després de la comprovació prèvia de la inspecció educativa, a la finalització del procés de matrícula, els grups s'hagen constituït, respectant la ràtio mínima que s'estableix en l'ordre esmentada. El titular del centre serà responsable del compliment del requisit en el moment de la signatura del concert, i el seu incompliment serà causa d'extinció del concert educatiu. Tot això de conformitat amb els articles 16 i 47.h del Reial Decret 2377/1985, de 18 de desembre.  
Les unitats que no arriben al nombre mínim d'alumnes previst en la disposició addicional quarta de l'Ordre 7/2013, de 30 de gener, no es consideraran concertades ni constaran en el document que calga signar corresponent. Això suposarà, si escau, la modificació del concert que tingueren subscrit en l'any de la renovació general i fins a la següent renovació general. En aquest cas, la direcció general competent en centres docents iniciarà l'expedient de reducció d'unitats corresponent. La direcció general competent en centres docents, prèvia audiència a l'interessat, d'acord amb el que disposa l'article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, elevarà la corresponent proposta al conseller o consellera de la conselleria competent en matèria d'educació, que dictarà la resolució efectiva final per a la posterior publicació. Tot això de conformitat amb el que estableix l'article sisé de l'Ordre 7/2013, de 30 de gener.  
  
En previsió que les unitats no arriben al mínim d'alumnes determinat en la normativa vigent finalitzat el procés de matriculació, en els centres amb ensenyaments de Batxillerat, els titulars o les titulars dels centres han de:  
1. Posar en coneixement de les famílies que presenten sol·licitud de matrícula, en nom del dret a la informació d'aquestes, la possible pèrdua de la unitat concertada en cas que no s'arribe a la ràtio mínima determinada en la disposició addicional quarta de l'Ordre 7/2013, de 30 de gener.  
2. Comunicar per escrit a la direcció territorial competent, i en el termini de 10 dies naturals comptats a partir de la data de finalització del període de matriculació, les unitats que no es posen en funcionament per falta d'alumnat, o que tinguen un nombre d'alumnes matriculats inferior a la ràtio mínima determinada en la disposició addicional quarta de l'Ordre 7/2013, de 30 de gener.  
Tot això sense perjudici de les comprovacions que ha de realitzar la inspecció educativa.  
  
Cinqué. Control financer i terminis  
1. Els centres concertats quedaran subjectes al control de caràcter financer que les disposicions vigents atribueixen a la Intervenció General de la conselleria competent en matèria d'hisenda de la Generalitat, així com a la Inspecció Financera i Tributària del ministeri competent en matèria d'hisenda, segons estableix l'article 9 de l'Ordre 7/2013, de 30 de gener.  
En els mesos de gener i juny de cada any de vigència del concert, el centre aportarà, davant la direcció territorial competent en matèria educativa corresponent, certificat actualitzat d'estar al corrent de les obligacions tributàries amb la Generalitat i la hisenda autonòmica amb els considerants següents:  
1.1. Certificat actualitzat de l'administració de la Seguretat Social corresponent que acredite que l'entitat es troba al corrent de les obligacions de Seguretat Social.  
1.2. Certificat actualitzat de la delegació corresponent de l'Agència Estatal de l'Administració Tributària que acredite que l'entitat es troba al corrent de les seues obligacions tributàries amb la hisenda estatal.  
  
1.3. Certificat actualitzat de la conselleria competent en matèria d'hisenda de la Generalitat que acredite que l'entitat es troba al corrent de les seues obligacions tributàries amb la hisenda autonòmica valenciana.  
Els certificats enumerats en els apartats 1.1, 1.2 i 1.3 no s'hauran de presentar si s'ha autoritzat l'administració a obtenir-los per via telemàtica en l'imprés de sol·licitud.  
En cas que els titulars dels centres no hagen donat aquesta autorització, s'haurà d'aportar en el termini establit. Es presentaran els documents originals o les fotocòpies compulsades.  
2. Transcorregut un mes des de la finalització dels terminis que estableix l'article 9 de l'Ordre 7/2013, de 30 de gener, per a presentar la documentació requerida, sense haver-hi causa que ho justifique, o si de la documentació presentada es desprén que el centre no està al corrent de les seues obligacions tributàries i de la Seguretat Social, la titularitat del centre perdrà el dret, si és el cas, a la subscripció del corresponent document administratiu de concert, sense perjudici que puga tornar a iniciar nou expedient, en el temps i forma establits en l'Ordre 7/2013, de 30 de gener, per a qualsevol altre curs acadèmic posterior, o bé s'iniciarà l'oportú expedient, de conformitat amb l'article 62 de la LODE i articles 51 i següents del Reglament de normes bàsiques de Concerts Educatius.  
  
3. En compliment de l'article 18, apartat 1.b, de l'Acord del Consell del 24 d'agost de 2012 pel qual es determinen els aspectes addicionals que ha de comprovar la Intervenció en l'exercici de la fiscalització de la despesa, els centres hauran de presentar, del dia 1 al 10 dels mesos de gener, abril, juliol i octubre, una declaració responsable del compliment dels articles 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOCV 7464, 12 de febrer), i 34.5 de la Llei 38/2003, de 17 de novembre, general de subvencions (BOE 276, 18 de novembre).  
  
  
Sisé. Documentació que cal aportar prèvia a la signatura del document administratiu  
Els titulars dels centres privats beneficiaris d'una resolució totalment o parcialment estimatòria d'un expedient de renovació, incorporació, modificació o pròrroga de convenis i concerts educatius, hauran d'aportar, abans de la signatura del corresponent document administratiu, que estableix l'article 10 de l'Ordre 7/2013, de 30 de gener:  
  
6.1. Document Comunicació de la targeta acreditativa de persones jurídiques i entitats en general, on consta el codi d'identificació fiscal (CIF) del titular del centre. En cas que el titular siga una persona física s'haurà d'aportar fotocòpia compulsada del DNI o haver autoritzat expressament l'òrgan competent, en la sol·licitud del concert, perquè puga demanar d'ofici la consulta/verificació del DNI a l'Agència de Tecnologia i Certificació Electrònica.  
6.2. Certificat actualitzat, amb un màxim d'antelació d'un mes respecte al moment de la presentació, de la Tresoreria General de la Seguretat Social que acredite la inscripció de l'empresa en la Seguretat Social, amb expressió del nombre de treballadors donats d'alta, en la qual coincidiran les dades de l'empresa amb les del titular del centre docent.  
  
6.3. En els casos que siga requerit expressament per l'Administració hauran de presentar la documentació per a efectuar l'acreditació relativa al fet que el titular del centre es troba al corrent en les obligacions tributàries i de la Seguretat Social referida en l'article anterior.  
  
6.4. Els titulars dels centres que no es troben en els supòsits d'exempció de l'article 82 del Text Refós de la Llei reguladora de les hisendes locals, aprovat pel Reial Decret Legislatiu 2/2004, de 5 de març (BOE 59, 9 de març), hauran de presentar, davant la direcció territorial competent en matèria educativa corresponent, l'últim rebut de l'Impost d'Activitats Econòmiques. Els titulars subjectes a exempció hauran d'omplir la casella corresponent a la declaració jurada, en l'imprés de sol·licitud de l'annex I de l'Ordre 7/2013, de 30 de gener.  
  
Així mateix, cal justificar que continuen mantenint la titularitat del centre. En el cas que la representació de la titularitat del centre s'haja modificat, hauran d'aportar el corresponent poder de representació de la persona signant del document administratiu.  
  
Seté. Terminis de formalització del document administratiu  
Les incorporacions, modificacions i pròrrogues de convenis o concerts que es resolguen per la present resolució hauran de formalitzar-se en els corresponents documents administratius, d'acord amb els models publicats en la Resolució de 4 de març de 2015, de la Conselleria d'Educació, Cultura i Esport, el mes següent de la publicació de la present resolució, en les dependències de la direcció territorial amb competències en matèria educativa. A aquest efecte, els directors territorials han de notificar a les persones interessades el dia i hora en què hagen de subscriure el document administratiu, que haurà de ser signat pel director territorial corresponent, per delegació del conseller o consellera amb competències en matèria educativa i el titular del centre docent o persona que exercisca la representació legal corresponentment acreditats.  
Si el titular del centre docent, sense causa justificada, no subscriu el document administratiu dins el termini establit, perdrà el dret a subscriure'l.  
  
Huité. Inscripcions  
Les resolucions dels expedients d'incorporació, modificació i pròrroga dels convenis i concerts educatius continguts en la present resolució s'han d'inscriure en el Registre de Centres Docents de la Comunitat Valenciana.  
Nové. Annexos  
En els annexos que acompanyen la present resolució figuren els centres educatius objecte de la resolució en cada un dels supòsits següents:  
  
Annex IA. Incorporacions i modificacions dels concerts educatius d'Educació Primària.  
Annex IB. Incorporacions i modificacions dels concerts i convenis educatius d'Educació Infantil (segon cicle), educació especial, Educació Secundària Obligatòria i Formació Professional Bàsica.  
  
Annex II. Incorporacions i modificacions dels concerts singulars de Batxillerat i cicles formatius de grau mitjà i grau superior.  
  
Annex IIIA. Pròrrogues dels concerts provisionals d'Educació Primària.  
Annex IIIB. Pròrrogues dels concerts provisionals d'Educació Infantil (segon cicle), educació especial, Educació Secundària Obligatòria, Formació Professional Bàsica, Batxillerat i cicles formatius de grau mitjà i grau superior.  
Annex IVA. Variació en el nombre d'unitats d'Educació Primària en el curs 2016-2017 respecte al curs 2015-2016.  
Annex IVB. Variació en el nombre d'unitats d'Educació Infantil (segon cicle), educació especial, Educació Secundària Obligatòria i Formació Professional Bàsica, Batxillerat i cicles formatius de grau mitjà i grau superior, en el curs 2016-2017 respecte al curs 2015-2016.  
  
En els annexos IA i IB i en l'annex II, s'indiquen el total d'unitats concertades en el curs 2015-2016, en el nivell de què es tracte i el total d'unitats concertades per al curs 2016-2017, d'acord amb les modificacions introduïdes en la present resolució.  
El centres amb cicles de FPB que disposen de concert provisional en el curs 2015-2016, d'acord amb la Resolució 14 de desembre de 2015, que han sol·licitat concert en temps i forma per al curs 2016-2017 i ha sigut estimat, figuren en l'annex IB, sense que això supose un increment d'unitats de concert per al pròxim curs.  
  
En els annexos IIIA i IIIB figuren les pròrrogues per al curs 2016-2017 de les unitats provisionals concertades.  
En els annexos IVA i IVB, s'indica la variació en el nombre d'unitats concertades en el curs 2016-2017 respecte al curs 2015-2016.  
  
Deu. Centres incomplets d'Educació Infantil i Educació Primària  
Els centres que disposen d'un nombre d'unitats concertades inferior a 3 en Educació Infantil o inferior a 6 en Educació Primària podran constituir unitats que agrupen alumnat de diferents grups d'acord amb el que dispose la direcció general competent. Per això, i fins que es regule aquesta circumstància per als centres privats concertats, s'aplicarà amb caràcter supletori el que estableix l'apartat 3.1.1.b de les Instruccions de 26 de gener de 2016, de la Direcció General de Política Educativa i de la Direcció General de Centres i Personal Docent, sobre criteris generals per a la modificació de la composició per unitats, llocs de treball i altres característiques, en centres de titularitat de la Generalitat que imparteixen Educació Infantil (2n cicle), Educació Primària i educació especial, i per a la modificació del nombre d'unitats concertades en centres privats concertats, per al curs 2016-2017.  
  
  
Onze. Escolarització d'alumnes per unitat en els centres d'educació especial específics o unitats específiques en centres ordinaris  
Per a l'escolarització d'alumnes en les unitats d'educació especial específica, tant dels centres específics com dels centres ordinaris, i fins que es regule aquesta circumstància per als centres privats concertats, s'aplicarà amb caràcter supletori el que estableix l'apartat 3.4.1 de les Instruccions de 26 de gener de 2016, de la Direcció General de Política Educativa i de la Direcció General de Centres i Personal Docent, sobre criteris generals per a la modificació de la composició per unitats, llocs de treball i altres característiques, en centres de titularitat de la Generalitat que imparteixen Educació Infantil (2n cicle), d'Educació Primària i educació especial, i per a la modificació del nombre d'unitats concertades en centres privats concertats, per al curs 2016-2017. S'aplicaran les proporcions següents d'alumnes/unitat:  
Plurideficients: de 4 a 6  
Autistes: de 3 a 5  
Psíquics profunds: de 6 a 8  
Psíquics moderats: de 8 a 10  
  
Dotze. Data d'efectes  
La present resolució tindrà efectes des de la data en què es dicta, sense perjudici del que disposa l'apartat segon de la present resolució.  
  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha d'interposar davant el conseller amb competències en matèria educativa en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 5 de maig de 2016.- El conseller d'Educació, Investigació, Cultura i Esport: Vicent Marzà Ibáñez.